སྣང་བྱེད་

སྣང་བྱེད་ཅེས་པ་ནི་འོད་ཀྱིས་དོན་གཞན་གསལ་སྣང་དུ་འཆར་བར་བྱེད་པའི་རྒྱུ་ལ་ཟེར། ཕལ་ཆེར་ཉི་མ་དང་ཟླ་བ། མེ་སོགས་ཀྱི་འོད་ཟེར་སྣང་བྱེད་པའི་རྡུལ་དང་བྲལ་བའི་གཟུགས་རྣམས་ལ་འཇུག་དགོས།

 ནང་དོན། 
སྣང་བྱེད་ཅེས་པ་ནི་གཞན་གྱི་གཟུགས་སྣང་བར་བྱེད་པའི་འོད་ཟེར་ཅན་གྱི་དངོས་པོ་རྣམས་ལ་གོ་དགོས། འདི་ནི་དཔེའི་སྒོ་ནས་ཤེས་རབ་ཀྱི་ཕ་རོལ་ཏུ་ཕྱིན་པའི་ཡོན་ཏན་བསྟན་པའི་སྐབས་སུ་འཇུག་ཡོད། "འཇིག་རྟེན་འདི་ན་འོད་ཀྱི་སྣང་བྱེད་མེ་སོགས་དང་། སྲོག་ཆགས་སེམས་ཅན་ཇི་སྙེད་ཡོད་པ་ཀུན་གྱི་ནི་གཟུགས་སྣང་བར་བྱ་བའི་ཕྱིར་དུ་རང་རང་གི་འོད་རྣམས་ཕྱུང་བ་བས། ཉི་མའི་དཀྱིལ་འཁོར་འོད་ཟེར་གཅིག་ཕྱུང་བ་ཆེས་མཆོག་ཏུ་གྱུར་པ་སྟེ། སྣང་བྱེད་ཀྱི་ཚོགས་གཞན་གྱི་འོད་རྣམས་ཀུན་གྱིས་ནི་ཉི་མའི་འོད་ཀྱི་ཆ་ཤས་ཙམ་དུ་ཡང་འགྲན་མི་ཕོད་དོ། །"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་དཔར། འདི་ལས་གོ་ཐུབ་པ་ནི། སྣང་བྱེད་ཅེས་པ་ནི་མེ་དང་ཟླ་བ་སོགས་ཀྱི་འོད་ཟེར་གཞན་གྱི་གཟུགས་སྣང་བ་དང་གསལ་བ་སྐྱེད་པར་བྱེད་པ་རྣམས་ལ་གོ་དགོས། དེ་ཡང་འདིའི་ནང་དུ་ཉི་མ་ནི་སྣང་བྱེད་ཀྱི་མཆོག་ཏུ་བརྗོད་ཡོད།

 དཔེའི་སྒོ་ནས་ལེགས་བཤད། 
ཤེས་རབ་ཀྱི་ཕ་རོལ་ཏུ་ཕྱིན་པའི་ཚད་མེད་པའི་ཡོན་ཏན་བསྟན་པའི་སྐབས་སུ། འཇིག་རྟེན་གྱི་སྣང་བྱེད་ཐམས་ཅད་ནི་ཉི་མའི་འོད་ཟེར་དང་བསྡུར་ན་ཆ་ཤས་ཙམ་ལས་མེད་པ་དང་འདྲ་བར། མཆོད་རྟེན་མཆོད་པའི་བསོད་ནམས་ནི་ཤེས་རབ་ཀྱི་ཕ་རོལ་ཏུ་ཕྱིན་པ་མཆོད་པའི་བསོད་ནམས་དང་བསྡུར་ན་ཕ་རོལ་ཏུ་ཕྱིན་པ་འཛིན་པའི་ཡོན་ཏན་དེ་ཡང་ཆ་ཤས་ཙམ་ལས་མེད་པར་བསྟན་ཡོད། "གླེགས་བམ་ལ་བྲིས་ཏེ་མཆོད་ན་བསོད་ནམས་དེའི་བརྒྱའི་ཆར་ཡང་ཉེ་བར་མི་འགྲོ། སྟོང་གི་ཆར་ཡང་མི་འགྲོ། དེ་བཞིན་དུ་བརྒྱ་སྟོང་གི་ཆ་དང། བྱེ་བའི་ཆ་དང༌། བྱེ་བ་བརྒྱའི་ཆ་དང༌། བྱེ་བ་བརྒྱ་སྟོང་ཁྲག་ཁྲིག་གི་ཚད་ཡང་མི་ཕོད་ལ། གྲངས་དང་དཔེ་དང་རྒྱུའི་བར་དུ་ཡང་མི་ཕོད་དོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། 

 འབྲེལ་བ་ཡོད་པའི་ཐ་སྙད། 

སྣང་བྱེད་ཅེས་པའི་ཐ་སྙད་འདི་རྟེན་ཅིང་འབྲེལ་བར་འབྱུང་བའི་ལྟ་བ་དང་འབྲེལ་བའང་ཡོད། དཔེར་ན། "རྟེན་ཅིང་འབྲེལ་བར་འབྱུང་བའི་སྣང་བ་རིགས་པས་དཔྱད་བཟོད་དུ་མ་གྲུབ་པའི་སྒྱུ་མ་ལྟ་བུར་དེ་བཞིན་གཤེགས་པས་བསྟན་ཏོ། །"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་ཕྱིན་ཅི་མ་ལོག་པར་འཇུག་པའི་ལེགས་བཤད། ལག་བྲིས། ཞེས་གསལ་ཡོད།

 འདུལ་བ་སྡེ་པ་བཞིའི་གོ་བ། 
སྣང་བྱེད་ཀྱི་ནུས་པ་ལ་བརྟེན་ནས་བློ་གྲོས་དང་ཡེ་ཤེས་ཀྱི་སྣང་བ་སྐྱེ་བའི་ཚུལ་འདི་འདུལ་བ་སྡེ་པ་བཞིའི་ངོས་ནས་འཆད་ཡོད། "གང་ཟག་བཞི་པོ་འདི་དག་ནི་བཤད་མ་ཐག་པའི་དོན་ཟབ་མོ་དེ་ལ་མི་སྐྲག་སྟེ། རྒྱལ་བའི་སྲས་པོ་བདེན་དོན་ཟབ་མོ་ལ་མཁས་པ་སྟེ་བདེན་པ་མཐོང་བའམ་ཤེས་རབ་སྦྱང་བ་དང༌། བྱང་ཆུབ་སེམས་དཔའ་ཕྱིར་མི་ལྡོག་པ་ཆེན་པོ་རྣམས་དང༌། འཕགས་པ་དགྲ་བཅོམ་པ་"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་ཕྱིན་ཅི་མ་ལོག་པར་འཇུག་པའི་ལེགས་བཤད། ལག་བྲིས། ཞེས་གསུངས་འདུག

 ལུང་ཁུངས།